Document ID: /roh_data/filtered/fineweb-2-filterrobots_roh.jsonl.gz/16311

Dapi 150 onns – pia dapi ch'il turissem exista en Engiadin’Ota – ha quest lieu attratg a bleras persunas estras ed indigenas sco lieu d’inspiraziun. Per Cordula Seger, stat l’Engiadin’Ota sco nagin'autra val per ina cuntrada culturala.
Il motiv per l'engaschament da Cordula Seger
La biblioteca documentara a San Murezzan e l’archiv cultural a Samedan èn tenor Cordula Seger duas instituziuns unicas, che portan in stgazi istoric da gronda muntada per l’Engiadin’Ota.
Cordula Seger è s'engaschada sco curatura e manadra dal museum «La Tuor» a Samedan e per il museum «Mili Weber» a San Murezzan. Ultra da quai ha ella collavurà cun il «Berry Museum» a San Murezzan. Sco docenta, publicista ed autura è ella sa fatschentada fermamain cun il spazi cultural Engiadin’Ota. Per quella lavur è ella ussa vegnida onurada cun il premi cultural.
Dapi l'avust 2017 abita Cordula Seger ensemen cun sia famiglia a Cuira e maina l’instituziun per la perscrutaziun da la cultura Grischuna.
RR actualitad 07:00